[bookmark: _GoBack]נוהל הסמכה ועבודה של מעבדות מוסמכות לביצוע אנליזות של בדיקות סביבתיות תעסוקתיות

1. כללי: מטרת  נוהל זה  לקבוע את הליך הסמכת מעבדות   מוסמכות  לביצוע אנליזות לבדיקות סביבתיות תעסוקתיות. אופן  פעולתן, יחסי גומלין ביניהן ובין אגף הפקוח על העבודה וכן הליך חידוש,  ביטול ההסמכה או השעיית מעבדה שהוסמכה.
2.                 הגדרות: 
מעבדת אנליזה - מעבדה  שאישר  מפקח העבודה הראשי לביצוע אנליזות של בדיקות סביבתיות תעסוקתיות (להלן מעבדה). 
מנהל מעבדה - אחראי ארגונית ומקצועית לפעולתה של המעבדה.
3.                 יסוד משפטי: היסוד המשפטי להסמכת מעבדה על ידי מפקח העבודה הראשי הנה פקודת הבטיחות בעבודה [נוסח חדש] התש"ל  - 1970  ותקנות הבטיחות בעבודה שהותקנו מכוחה.
4.                  התנאים המוקדמים להסמכת מעבדה
כוח אדם: לפחות אחד מעובדי מעבדה -  בעל תואר אקדמי מוכר בכימיה וידע מוכח באנליזה של חומרים כימיים.
מבנה: במבנה שבו שוכנת המעבדה יהיו תנאים פיזיים נאותים לביצוע הבדיקות ולשמירה על בריאות העובדים במעבדה (בטיחות, אוורור, מינדפים במקרה הצורך, תאורה ועוד.)
ציוד:במעבדה יהיה ציוד מתאים לביצוע אנליזות בהתאם לשיטות הנדרשות על ידי הפיקוח על העבודה (המבוססות על NIOSH ,OSHA או שיטות רלוונטיות אחרות).
תכנית איכות: במעבדה המבקשת הסמכה  תשתתף בתוכנית לבקרת איכות של AIHA  (Proficiency Analytical Testing)
אתר באינטרנט: www.aiha.org
טלפון: 703-846-0797
שם: American Industrial Hygiene Assosciation
מען למכתבים: 2700 Prosperity Ave., Suite 250, Fairfax, VA 22031
דואר אלקטרוני: infonet@aiha.org
5.                 תהליך ההסמכה:
5.1.                        הגשת בקשה: מנהל המעבדה המבקשת  הסמכה  יפנה בכתב אל לשכת מפקח העבודה הראשי,משרד התעשיה המסחר והתעסוקה, אגף הפיקוח על העבודה, רח' בנק ישראל 5, בנייו ג'נרי 1, ירושלים 91008.  בבקשתו יכלול את הפרטים  הבאים: שם  וכתובת המעבדה,שם ופרטי מנהל המעבדה, שמות האנשים אשר יבצעו את האנליזות,  השכלתם וניסיונם (בצרוף תעודות),פרוט החומרים שלגביהם  מתבקשת ההסמכה,פרטי הציוד לאנליזה  הנמצא ברשות המעבדה, תוצאות התכנית לבקרת איכות הנהוגה במעבדה.
5.2.                        ביקור במעבדה: נציגי המעבדה הארצית לגיהות תעסוקתית יבקרו במעבדה ויבחנו קיום התנאים המוקדמים להסמכת מעבדה  וכן את הפרטים הבאים:
       נוהל הקיים במעבדה לביצוע האנליזות הכולל תיעוד בדיקות, סימון דגימות, אחסנתן.
       רישום התוצאות והחישובים הקשורים לבדיקה ושמירת הרישומים.
הסמכה: לאחר קבלת המלצה של מנהל מעבדה ארצית לגיהות תעסוקתית, יחליט מפקח עבודה ראשי, אם להסמיך את המעבדה. במסמך ההסמכה  יירשם מספר המעבדה , אשר חייב להופיע על גבי כל דו"ח אנליזות. ההסמכה תינתן לתקופה שלא תעלה על  שנה אחת.
6.                 חידוש ההסמכה. הסמכה תחודש בתנאים הבאים:
המעבדה תעביר למעבדה הארצית לגיהות תעסוקתית את תוצאות בקרת איכות בינלאומית  4 פעמים בשנה. (מעבדה רשאית לבקש הפחתה בתדירות ביצוע בדיקות האיכות, אם תוצאות PAT מצדיקות זאת).
המעבדה פועלת על פי הוראות נוהל זה והוראות מפקח העבודה הראשי בעניין מעבדות מוסמכות לרבות בעניין השתלמויות וימי עיון.
לא חלו במעבדה שינויים המונעים המשך הסמכתה כמעבדה מוסמכת לביצוע אנליזות.
7.                 אי חידוש הסמכה, ביטול הסמכה או השעיה: 
מפקח העבודה הראשי רשאי, בהליך המפורט להלן, לבטל בכל  עת, אישור  של מעבדה מוסמכת , או להשעותה או לא לחדש את הסמכתה: הגיעו לידי אגף הפיקוח על העבודה מידע /ראיות לכאורה על כך שהמעבדה  מתרשלת  בבצוע בדיקות, שגתה   בשיקוליה המקצועיים, התעלמה   מהוראות קיימות או פעלה בניגוד לכללי המקצוע או הנחיות  מפקח העבודה הראשי או מי מטעמו, ו/או המעבדה לא עמדה בדרישות לחידוש ההסמכה כמפורט לעיל, יועבר הנושא לבדיקת הועדה המייעצת.
צוות המעבדה הארצית לגיהות תעסוקתית תבדוק את המידע. למנהל המעבדה המוסמכת תינתן  האפשרות להשמיע את הסבריו   וגרסתו לגבי המעשים או המחדלים המיוחסים למעבדה. אחר בדיקת הנושא תגיש הועדה המלצותיה למפקח העבודה הראשי .
מפקח העבודה הראשי יחליט על הצעדים שינקוט. ביו הצעדים האפשריים: אי חידוש הסמכת המעבדה, השעייתה או ביטול ההסמכה.
אי חידוש ההסמכה, ההשעיה או ביטול ההסמכה יכולים להיות חלקיים  לגורמים מסוימים או לכל פעילות המעבדה.
ההחלטה על אי חידוש  הסמכה, השעיה או ביטול הסמכה  תועבר למנהל המעבדה בכתב  ותהיה  מנומקת.
8.                  אופן פעולת המעבדה  המוסמכת: 
המעבדה המוסמכת תפעל על פי כל כללי המקצוע המקובלים ועל פי הוראות אגף הפקוח על העבודה. הבדיקות תבוצענה לפי שיטות הנהוגות לפי, NIOSH       OSHA ובהתאם להנחיות אגף הפיקוח על העבודה.
כיול:
יש להקפיד על כיול מכשירי הבדיקה לפי נהלים כתובים המצויים במעבדה המבוססים על הוראות היצרן וכללי מקצוע.
יש לשמור תוצאות כיול לביקורת.
לגבי כל מכשיר יצוין שם המכייל, מקום כיול (כאשר הכיול בוצע בידי גורם חוץ) ומועד כיול הבא.
טיפול בדוגמאות:
יש להקפיד על אחסון והכנת הדוגמאות בהתאם לכללי המקצוע.
יש לשמור על תיעוד כל דגימה ודגימה.
שמירה ותיעוד תוצאות: 
למעבדה תהיה מערכת רשומות. 
התוצאות והחישובים וקשורים לבדיקה ישמרו במשך 20 שנים. 
שונות: על מנהל המעבדה לדווח למפקח עבודה ראשי על כל שינוי בהרכב כוח אדם, ציוד או פרטים אחרים הקשורים לפעילות המעבדה.
9.                 בקורת : נציגי האגף הפיקוח  רשאים לבקר  מעת לעת ובהודעה מראש במעבדה המוסמכת  ולבדוק כי המעבדה אכן פועלת בהתאם להוראות התקנות והנחיות הפיקוח   ומתעדת את פעילויותיה כנדרש.

 
נספח מס' 1 – פרוט תקנות בעניין בדיקות סביבתיות- תעסוקתיות
1.  תקנות ארגון הפקוח על העבודה (ניטור סביבתי וניטור ביולוגי של עובדים בגורמים מזיקים) התשנ"א – 1990
2. תקנות הבטיחות בעבודה (גיהות תעסוקתית ובריאות העובדים בעופרת), התשמ"ד- 1983
3. תקנות הבטיחות בעבודה (גיהות תעסוקתית ובריאות העובדים בכספית), התשמ"ה – 1985
4. תקנות הבטיחות בעבודה (גיהות תעסוקתית ובריאות העובדים בזרניך, (ארסן)), התשמ"ה – 1985 
5. תקנות הבטיחות בעבודה)  גיהות תעסוקתית ובריאות העובדים בבנזן), התשמ"ד – 1983
6.. תקנות הבטיחות בעבודה (גיהות תעסוקתית ובריאות העובדים בויניל כלוריד), התשמ"ד – 1983
7. תקנות הבטיחות בעבודה)  גיהות תעסוקתית ובריאות העובדים באיזוציאנאטים), התשנ"ג   1993
8.. תקנות הבטיחות בעבודה (גיהות תעסוקתית ובריאות העובדים בחומרי הדברה שהם זרחנים אורגניים  וקרבמטים), התשנ"ג – 1992
9. תקנות הבטיחות בעבודה (גיהות תעסוקתית ובריאות העובדים בממיסים פחמיימניים ארומטיים מסויימים, התשנ"ג – 1993.
10. תקנות הבטיחות בעבודה ) גיהות תעסוקתית ובריאות העובדים בממיסים פחמיימניים הלוגניים מסוימים), התשנ"א – 1990
11. תקנות הבטיחות בעבודה (גיהות תעסוקתית ובריאות העובדים במתכות מסויימות), התשנ"ג – 1993
12. תקנות הבטיחות בעבודה (גיהות תעסוקתית ובריאות הציבור והעובדים באסבסט, טלק וצורן
דו חמצני גבישי), התשמ"ד – 1984 



